ג'ואנה דנהי

ג'ואנה כריסטין דנהי (באנגלית: Joanna Christine Dennehy; נולדה באוגוסט 1982) היא רוצחת סדרתית אנגליה.<ref></ref>

==מעשי הרצח==
דנהי נולדה בסנט אולבנס, הממוקמת בהרטפורדשייר שבאנגליה. לפי כל הדעות, משפחתה של דנהי הייתה יציבה ואוהבת, והיא הצליחה בבית הספר לאורך שנותיה הצעירות. עם זאת, עם תחילת גיל ההתבגרות החלה דנהי להתנסות באלכוהול, בסמים, חברה לדמויות שליליות, והחלה לבצע עבירות בחומרה הולכת וגדלה.<ref></ref><ref></ref>

בין 19 ל-29 במרץ 2013 רצחה דנהי את לוקאש סלבוסבסקי (31), אזרח פולני שהכירה בחיפושיה אחר משקאות חריפים וסמים.<ref></ref> ב-29 במרץ רצחה את קווין לי (48), מפתח נכסים שהיה מאהבה של דנהי,<ref></ref> וכן את ג'ון צ'פמן (56), מכר נוסף שלה. גופתו של צ'פמן נמצאה יום למחרת. ב-3 באפריל, נמצאה גופתו של לי בעיר ניובורו שבמחוז קיימברידג'שייר כשהוא לבוש בשמלת פאייטים שחורה וישבנו חשוף.<ref></ref> גם גופתו של סלבוסבסקי נמצאה באותו יום.<ref></ref>

ב-2 באפריל נסעה דנהי לעיר הרפורד יחד עם מכר, גארי סטרץ', שם דקרה שני גברים אקראיים שהיו דוג-ווקרים וגנבה כלב מאחד מהם; שני הגברים שרדו. אחד מהנדקרים, רובין ברזה, שאל את דנהי "מה את עושה"?, והיא השיבה לו "אני פוגעת בך (I'm hurting you)".<ref></ref> לאחר שנעצרה, פלירטטה עם השוטרים בתחנה, והתייחסה בזלזול ובקלות ראש למעשיה.<ref></ref>

===מניע===
מכר של דנהי, מארק לויד, אמר כי היא סיפרה לו שהיא מעוניינת לרצוח תשעה גברים, ורצתה שהיא וחברהּ גארי סטרץ' יהיו כמו בוני וקלייד.<ref></ref> היא הוסיפה שהיא לא מעוניינת לפגוע באישה, במיוחד לא באישה עם ילדים. היא אמרה לסטרץ' "תשיג לי את הכיף שלי", כשחיפשה גברים לדקור, והודתה לו בנשיקה לאחר מעשי הדקירה.<ref></ref>

דנהי סיפרה לחבריה כי הרגה את אביה, לאחר שזה אנס אותה בתדירות גבוהה, הכניס אותה להיריון והרג את הוולד, והוסיפה כי נאסרה ל-13 שנים על הריגתו. לאחר שנלכדה, התברר כי המציאה את הסיפור. הפסיכותרפיסטית קולין קובינגטון הסבירה כי הסיפור המומצא גרם לדנהי להרגיש בלתי-מנוצחת, ובסופו של דבר הוביל אותה למעשי רצח בפועל.<ref></ref>

היא אובחנה על ידי אנשי המקצוע בהפרעת אישיות גבולית, הפרעת אישיות אנטיסוציאלית, פסיכופתיה ופאראפיליה סאדו-מזוכיסטית.

==המשפט==
במהלך המשפט, דנהי התנהגה בהתרסה, צחקה והשתמשה בשפה גסה. היא הודתה בשלושה מעשי רצח ובשני ניסיונות לרצח, והודיעה כי היא לא מתחרטת עליהם.<ref></ref><ref></ref>

ב-28 בפברואר 2014 נגזר על דנהי מאסר עולם ללא אפשרות של שחרור על תנאי.

על גארי סטרץ' נגזרו מאסר עולם עם תקופת מינימום מומלצת של 19 שנים, ועל שני גברים נוספים שסייעו לדנהי, לסלי לייטון ורוברט מור, נגזרו 14 ו-3 שנות מאסר בהתאמה.<ref></ref><ref></ref>

בעוד דנהי הייתה במעצר לפני המשפט, צוות הכלא מצא ביומן שלה מזימת בריחה.<ref></ref> המזימה כללה הרג או פציעה קשה של סוהר, כריתת אחת מאצבעותיו של ושימוש באצבע הקטועה כדי לשטות במערכת הביומטרית בכלא. בשל כך, דנהי הושמה בבידוד מספטמבר 2013 (תחילת הליכי המשפט) ועד ספטמבר 2015. דנהי טענה כי זכויות האדם שלה הופרו, אך טענה זו דחתה בבית המשפט העליון, שקבע כי בידודהּ היה הכרחי.<ref></ref><ref></ref><ref></ref><ref></ref>

==מערכות יחסים בכלא==
ב-2018 הציעה דנהי נישואין לחברתה לתא היילי פאלמר, והשתיים קיבלו רשות מהנהלת הכלא להינשא.<ref></ref><ref></ref> באותה שנה השתיים ניסו להתאבד יחד, במסגרת הסכם התאבדות.<ref></ref> במאי 2021 השתחררה פאלמר ממאסרה, והודיעה כי תנשא לדנהי בהקדם.<ref></ref>

==הערות שוליים==

קטגוריה:רוצחות סדרתיות בריטיות
קטגוריה:מורשעים בעבירות המתה בבריטניה
קטגוריה:בריטיות שנולדו ב-1982
קטגוריה:אנשים עם הפרעת אישיות אנטיסוציאלית
קטגוריה:אנשים עם הפרעת אישיות גבולית